Riaan en Kari Doorduin: July 2010
om Julie 29, 2010 Geen opmerkings nie:
'n Paar naweke terug het Laura wat vir ons Spaans gee saam met haar familie vir ons kom kuier. Haar ouers was ook hier uit Israel, en hulle kan maar baie min Engels praat, so dit was 'n goeie geleentheid om Spaans te oefen. Ons het 2 en 'n half maande laas Spaans gehad, so dit het maar moeilik gegaan. Ek sal weer moet begin swot!
om Julie 18, 2010 Geen opmerkings nie:
om Julie 17, 2010 Geen opmerkings nie:
I was weary with vain endeavour,
My hands were weak and trembling
Trough the long day's cares and worries,
Then, a Master stood beside me,
And heard my tune again -
He will blend it all in perfect music,
- Uit The Realm of Spirits: Hugo van den Dool
om Julie 11, 2010 1 opmerking:
om Julie 10, 2010 Geen opmerkings nie:
om Julie 09, 2010 Geen opmerkings nie:
En Mia en Flint..
om Julie 08, 2010 Geen opmerkings nie:
Montagu was die volgende slaapplek, en ons het so met sononder by De Bos ingeklok. Die lekker ding van die bakkie is dat mens niks moeite het met dinge uitpak en tente opslaan nie, so ons het net die bakkie parkeer en 'n draai deur die dorp gaan stap. Die bord by die Hotel wat sop en brood vir R25 adverteer, het ons magies laat begin rammel, en ons het besluit ons is eerder lus vir sop as braaivleis - dis anyway baie minder moeite. Ons is toe sommer ook reg vir gaan slaap toe ons weer by die kamp kom, maar nadat ons tande geborsel is en ons al in die bed geklim het, besluit Marna sy is lus vir tee maak, en toe sommer ook vir vuur maak, en ons is altwee weer daar uit en het nog 2 ure lank langs 'n kampvuurtjie gesit. Die voglende oggend was SO koud en ons het tevergeefs probeer om nog 'n klein bietjie hitte uit die assies te kry.
Na 'n heerlike ontbyt by Montagu se baie oulike Saterdagmark, vat ons maar weer die pad na die einde van ons roadtrip.
By Barrydale het ons by 'n baie oulike plekkie gestop vir koffie. Dit is hoogs aan te bevele - hulle koffie is lekker en goedkoop, hulle koek is lekker en goedkoop, die uitsig is pragtig, en daar is 'n oulike tweedehandse boekwinkeltjie langsaan (waar mens so dan en wan 'n boek kan optel wat deur 'n Van den Dool geskryf is!)
Ons het ook 'n paar van die Oranje manne teegekom langs die pad.
Volgende op ons agenda was om bietjie te gaan kyk of Carlitzdorp sulke lekker port het soos wat almal sê. Ons was wel beindruk met 'n klompie drank wat die verskeie kelders te koop gehad het..
Na die grot-experience, moet ons 'n plek gaan soek om te slaap. Ons besluit ons is lus vir warm water en gaan kyk 'n bietjie hoe lyk Carlitzdorp se Spa. Daar aangekom, deel die hekwag ons mee dat dit R190 gaan kos vir ons twee om 'n nag daar te kamp. Dit is darm baie geld, en ons probeer by hom uitvind of ons dit vir minder kan doen, dis tog net vir slaap en 'n bietjie in die warm water lê (en 'n plek om die Holland-Camaroon sokker game te kyk) en ons beplan om vroeg die volgende oggend te ry. Hy het uitgevra oor hoe vroeg ons die volgende oggend sou ry, en ons toe in gelaat vir R120. Ok maar lekker stupid, besef ons nie wat besig is om te gebeur tot dit te laat was nie, hy het natuurlik die geld in sy sak gesteek en ons nie ingeboek nie.
Ons het die aand heerlik in ons drafklere (wie pak nou swemklere vir 'n roadtrip in die middel van die winter?) in die warm water rondgelê, en later die aand die game gaan kyk in die ontspanningsaal. Volgende oggend besluit ons is nie eintlik lus om so vroeg te ry nie, en eers weer gaan swem. Terug by die kamp vind ons die volgende briefie op ons tafel. Die hekwag wou seker maak hy word nie uitgevang nie!
Hierdie post moes eintlik voor die kangogrotte ingekom het. Gay se kaas in Prins Albert.
Donderdagoggend nie te vroeg nie (so 10:00) is ons eers Prins Albert toe om vir Gay te gaan kuier en bietjie op te stock op kaas, yoghurt en melk. Ons is daar weg met 'n koeltas vol suiwel. Toe oor die Swartbergpas na Oudtshoorn, waar ons besluit ons het te lanklaas die Kangogrotte gedoen en sal beslis die avontuurtoer moet meemaak, veral teen die belaglike goedkoop (vir ons altwee wat onlangs oorsee was en oorsese pryse vir goed betaal het) R75 pp.
Ons groepie vir die toer was so gestruktureer: Die baas (gids), die tannies (ons) en die kleuterskool (3 jong couples wat gelyk het of hulle net 'n donker hoekie soek om in stout te wees). Nadat ons almal by die baas seker gemaak het dat ons dun genoeg is om deur al die gaatjies te squeeze, en die hele storie oor die tannie wat 3 jaar terug vasgesit het uit haar uitgetrek het, is ons deur die tonnels, gate en lysies. Dit was vet pret (eerder dun pret) en behalwe vir 'n knie-of kopstamp hier en daar, is ons sonder enige probleme deur.
om Julie 07, 2010 Geen opmerkings nie:
Lise kom kuier en dan moet daar familiefotos geneem word.
Om te keer dat ons nie weer nie weet hoe om iets te slag nie, het Jaco besluit ons moet 'n les kry in bokslag.